Vastus Anonüümsele 13:56    Lühike vastus on "jah". Samal ajal tuleks "ostjale" selgitada, et mida rohkem ta ostab, seda odavam on ühe pildi hind. Ja vastupidi, mida vähem ta ostab, seda kallimaks kujuneb ühe pildi hind.    Probleem on selles, et kui "ostja" ehk haigekassa ütleb, et meil on sel aastal piltide ostmiseks 10% vähem raha. Ja ütleb haiglale, tehke vähem pilte. Oluline on teada, et "tehase" kulud ei sõltu piltide arvust - radioloog ilmselt ei ole tükipalgal vaid saab kindlat kuupalka ja masinad amortiseeruvad või  tuleb nende eest liisingut maksta sõltumata sellest, kas nendega pilte tehakse. Haiglal kokkuhoiu võimalusi täpselt 3:    1) vähendada radioloogide palkasid või lasta mõned neist lahti. Lahti lasta ilmselt ei saa, siis jäävad pildid üldse tegemata. Kui palka hakata vähendama, siis tuleb seda teha väga suurelt, sest palgakulud moodustava "tehase" kuludest alla poole. Reaalselt tuleks radioloogi palka vähendada 20-50% sõltuvalt kui kalli aparaadiga ta töötab    2) müüa mõni aparaat maha -  see vähendab jooksvaid kulusid kas arvestusliku kulumi või liisingumaksete vähenemise näol.    3) vähendada kuluminormi või kaubelda pangast pikem liisinguperiood    Kogu probleem hakkab peale "pildi hinna" kokkuleppest. Hind saadakse, jagades aasta kulud (radioloogi palk, aparaadi kulum või liising) aastas tehtavate piltide arvuga. On üsna mõttetu loota, et kui tellida vähem pilte, siis saab need kuidagi automaatselt odavamalt. Juhtub täpselt vastupidine - hind hoopis tõuseb.    Mistõttu on kõige targem panna tehas 24h tööle ja müüa võimalikult palju pilte, nii tuleb kõige soodsam.    Kui aga on tegu selliste analüüsidega, milliste tegemiseks kasutatakse kalleid materjale, siis tõesti on võimalik kokku hoida, kui vähem analüüsida.